title: Sklep Komisije z dne 22. oktobra 2013 o ustanovitvi strokovne skupine Komisije za obdavčenje v digitalnem gospodarstvu

text:
               30.10.2013

               SL

               Uradni list Evropske unije

               C 316/11

         SKLEP KOMISIJE
   z dne 22. oktobra 2013
   o ustanovitvi strokovne skupine Komisije za obdavčenje v digitalnem gospodarstvu
   2013/C 316/07
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju naslednjega:

               (1)

               Člena 113 in 115 Pogodbe Evropski uniji in državam članicam nalagata nalogo, da zagotovijo vzpostavitev in delovanje notranjega trga.

               (2)

               Da bi sprejeli celovito stališče Unije o davčnih vprašanjih v digitalnem gospodarstvu, bi lahko Komisija potrebovala strokovno svetovanje strokovnjakov v posvetovalnem organu.

               (3)

               Zato je treba ustanoviti skupino strokovnjakov na področju obdavčenja v digitalnem gospodarstvu ter opredeliti njene naloge in sestavo.

               (4)

               Ta skupina strokovnjakov bi morala pomagati pri pripravi celovitega stališča Unije o davčnih vprašanjih v digitalnem gospodarstvu z analizo bistvenih vprašanj ter Komisiji zagotoviti različne rešitve za obravnavo teh vprašanj.

               (5)

               Strokovna skupina bi morala biti sorazmerno majhna, da bodo mogoči hiter napredek in rezultati. Sestavljati bi jo morali posamezniki s poglobljenim znanjem in praktičnimi izkušnjami s področja digitalnega gospodarstva, posamezniki z akademskimi izkušnjami s področja obdavčevanja ali ekonomije ali obeh ter posamezniki s specialističnim znanjem s področja obdavčenja in po možnosti praktičnimi izkušnjami s področja obdavčenja v digitalnem gospodarstvu. Da se dokaže avtoriteta skupine in zagotovi njena neodvisnost, ji mora predsedovati član s pomembnimi političnimi izkušnjami.

               (6)

               Za člane strokovne skupine bi bilo treba določiti pravila o razkrivanju informacij.

               (7)

               Osebne podatke bi bilo treba obdelovati v skladu z Uredbo (EU) št. 45/2001 Evropskega parlamenta in Sveta (1).

               (8)

               Primerno je določiti obdobje uporabe tega sklepa –

         SPREJELA NASLEDNJI SKLEP:
   Člen 1
   Predmet
   Ustanovi se strokovna skupina za obdavčenje v digitalnem gospodarstvu (v nadaljnjem besedilu: strokovna skupina).
   Člen 2
   Naloge
   1.   Naloge strokovne skupine so:

               (a)

               pomoč Komisiji pri pripravi zakonodajnih predlogov ali drugih pobud;

               (b)

               spremljanje razvoja davčne politike v digitalnem gospodarstvu;

               (c)

               izmenjava izkušenj in dobrih praks na področju obdavčenja v digitalnem gospodarstvu;

               (d)

               prispevanje zamisli glede obdavčenja v digitalnem gospodarstvu in pregled možnih alternativnih osnov za obdavčenje glede na obstoječe ob upoštevanju posebnosti EU in razvoja politik na svetovni ravni;

               (e)

               celovita analiza razmerja med dejavnostmi družb, dejavnih v digitalnem gospodarstvu v EU, in njihovim neposrednim ali posrednim prispevkom k davčnim prihodkom držav članic ter analiza morebitnih pomanjkljivosti pri prilagajanju veljavnih mednarodnih davčnih pravil digitalnemu gospodarstvu;

               (f)

               predlaganje različnih možnih rešitev za Komisijo za reševanje najpomembnejših vprašanj, ki se pojavijo med analizo iz točke (e), z opredelitvijo tveganj, morebitnih posledic ter gospodarskega in finančnega učinka vsake od rešitev za EU.

         2.   Strokovna skupina bo do 1. julija 2014 Komisiji predložila poročilo o svojem delu.
   Člen 3
   Posvetovanje
   Komisija se lahko s strokovno skupino posvetuje o vseh zadevah v zvezi z obdavčenjem v digitalnem gospodarstvu.
   Člen 4
   Člani – imenovanje
   1.   Strokovno skupino sestavlja najmanj šest in največ sedem članov:

               (a)

               en član, imenovan kot posameznik, z izobrazbo s področja ekonomije, prava ali financ in veliko politično prepoznavnostjo;

               (b)

               en ali dva člana, imenovana kot posameznika, s poglobljenim znanjem in praktičnimi izkušnjami na področju digitalnega gospodarstva;

               (c)

               en ali dva člana, imenovana kot posameznika, z akademskimi izkušnjami s področja obdavčenja ali ekonomije ali obojega;

               (d)

               en ali dva člana, imenovana kot posameznika, s specialističnim znanjem s področja obdavčenja, po možnosti s praktičnimi izkušnjami s področja obdavčenja v digitalnem gospodarstvu.

         2.   Člana iz točke (a) odstavka 1 imenuje komisar za obdavčenje in carinsko unijo. Člane iz točk (b), (c) in (d) odstavka 1 imenuje generalni direktor za obdavčenje in carinsko unijo izmed strokovnjakov z znanjem s področij, navedenih v členih 2 in 3, ki so se odzvali na razpis.
   3.   Člani so imenovani za obdobje do 1. julija 2014. Svoje dolžnosti opravljajo do konca svojega mandata, razen če so izključeni ali nadomeščeni.
   4.   Člane, ki ne morejo več učinkovito prispevati k razpravam skupine, dajo odpoved ali ne izpolnjujejo pogojev iz drugega pododstavka odstavka 2 tega člena ali člena 399 Pogodbe, se lahko za preostanek njihovega mandata izključi ali zamenja.
   5.   Člani delujejo neodvisno in v javnem interesu.
   6.   Imena članov so objavljena v registru strokovnih skupin Komisije in drugih podobnih subjektov (v nadaljnjem besedilu: register).
   7.   Osebni podatki se zbirajo, obdelujejo in objavljajo v skladu z Uredbo (ES) št. 45/2001.
   Člen 5
   Delovanje
   1.   Strokovni skupini predseduje član iz člena 4(1)(a).
   2.   Evropski komisar za obdavčenje in carinsko unijo imenuje predstavnika Komisije, ki lahko povabi strokovnjake s posebnim znanjem z določenega področja na dnevnem redu, ki niso člani strokovne skupine, da sodelujejo pri delu skupine na ad hoc podlagi.
   3.   Člani strokovne skupine ter povabljeni strokovnjaki spoštujejo obveznosti varovanja poslovne skrivnosti iz Pogodb in njihovih izvedbenih pravil ter Pravilnik Komisije o varnosti v zvezi z zaščito tajnih podatkov EU iz Priloge k Sklepu Komisije 2001/844/ES, ESPJ, Euratom z dne 29. novembra 2001 o spremembah njenega Poslovnika (2). Če teh obveznosti ne spoštujejo, lahko Komisija sprejme ustrezne ukrepe.
   4.   Sestanki strokovne skupine potekajo v prostorih Komisije, razen če se strokovna skupina ne odloči drugače, njeno odločitev pa odobri predstavnik Komisije. Komisija zagotovi tajniške storitve. Sestankov strokovne skupine se lahko udeležujejo tudi drugi zainteresirani uradniki Komisije.
   5.   Strokovna skupina sprejme poslovnik na podlagi standardnega poslovnika za strokovne skupine.
   6.   Komisija objavi vse relevantne dokumente, na primer dnevne rede in zapisnike skupine ter pisne prispevke predstavnikov, in sicer v registru, ali pa objavi povezavo z registra na namensko spletno mesto, kjer je mogoče najti informacije. Dokumenti se ne objavijo, kadar bi njihovo razkritje škodilo varstvu javnega ali zasebnega interesa, kakor je opredeljen v členu 4 Uredbe (ES) št. 1049/2001.
   Člen 6
   Stroški sestankov
   1.   Sodelujoči v dejavnostih strokovne skupine za svoje storitve niso plačani.
   2.   Komisija sodelujočim potne stroške in stroške bivanja, nastale pri opravljanju dejavnosti strokovne skupine, povrne v skladu z veljavnimi določbami Komisije.
   3.   Stroški, navedeni v odstavku 2, se povrnejo v mejah razpoložljivih odobritev, dodeljenih v okviru letnega postopka razporeditve sredstev.
   Člen 7
   Uporaba
   Ta sklep se uporablja do 1. julija 2014.

      V Bruslju, 22. oktobra 2013

            Za Komisijo

         Algirdas ŠEMETA

            Član Komisije

      (1)  UL L 8, 12.1.2001, str. 1.

      (2)  UL L 317, 3.12.2001, str. 1.


title: 2008/658/ES: Sklep Sveta z dne 24. julija 2008 o imenovanju dveh italijanskih nadomestnih članov Odbora regij

text:
               12.8.2008

               SL

               Uradni list Evropske unije

               L 215/4

      SKLEP SVETA

   z dne 24. julija 2008
   o imenovanju dveh italijanskih nadomestnih članov Odbora regij
   (2008/658/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga italijanske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES o imenovanju članov in nadomestnih članov Odbora regij za obdobje od 26. januarja 2006 do 25. januarja 2010 (1).

               (2)

               Eno mesto nadomestnega člana se je sprostilo zaradi izteka mandata g. Roberta COSOLINIJA. Eno mesto nadomestnega člana se sprosti zaradi spremembe mandata g. Franca IACOPA –

         SKLENIL:
   Člen 1
   V Odbor regij se za preostanek mandata, tj. do 25. januarja 2010, imenujejo naslednji nadomestni člani:

               —

               g. Renzo TONDO, Presidente della Regione Friuli Venezia Giulia,

               —

               g. Franco IACOP, Consigliere della Regione Friuli Venezia Giulia (sprememba mandata).

         Člen 2
   Ta sklep začne učinkovati z dnem sprejetja.

      V Bruslju, 24. julija 2008

            Za Svet

            Predsednik

         B. HORTEFEUX

      (1)  UL L 56, 25.2.2006, str. 75.


title: Sklep Evropskega parlamenta (EU) 2015/1645 z dne 29. aprila 2015 o razrešnici glede izvrševanja proračuna Evropskega azilnega podpornega urada za proračunsko leto 2013

text:
               30.9.2015

               SL

               Uradni list Evropske unije

               L 255/197

      SKLEP EVROPSKEGA PARLAMENTA (EU) 2015/1645
      z dne 29. aprila 2015
      o razrešnici glede izvrševanja proračuna Evropskega azilnega podpornega urada za proračunsko leto 2013
      EVROPSKI PARLAMENT,

                  —

                  ob upoštevanju končnega zaključnega računa Evropskega azilnega podpornega urada za proračunsko leto 2013,

                  —

                  ob upoštevanju poročila Računskega sodišča o zaključnem računu Evropskega azilnega podpornega urada za proračunsko leto 2013 z odgovori urada (1),

                  —

                  ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2013 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočila Sveta z dne 17. februarja 2015 o podelitvi razrešnice uradu glede izvrševanja proračuna za proračunsko leto 2013 (05304/2015 – C8-0054/2015),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3),

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (4), zlasti člena 208,

                  —

                  ob upoštevanju Uredbe (EU) št. 439/2010 Evropskega parlamenta in Sveta z dne 19. maja 2010 o ustanovitvi Evropskega azilnega podpornega urada (5), zlasti člena 35,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (6),

                  —

                  ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (7), zlasti člena 108,

                  —

                  ob upoštevanju člena 94 in Priloge V Poslovnika,

                  —

                  ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A8-0085/2015),

         1.

            podeli razrešnico izvršnemu direktorju Evropskega azilnega podpornega urada glede izvrševanja proračuna urada za proračunsko leto 2013;

         2.

            navaja svoje pripombe v spodnji resoluciji;

         3.

            naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropskega azilnega podpornega urada, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

               Predsednik

            Martin SCHULZ

               Generalni sekretar

            Klaus WELLE

         (1)  UL C 442, 10.12.2014, str. 102.

         (2)  Glej opombo 1.

         (3)  UL L 248, 16.9.2002, str. 1.

         (4)  UL L 298, 26.10.2012, str. 1.

         (5)  UL L 132, 29.5.2010, str. 11.

         (6)  UL L 357, 31.12.2002, str. 72.

         (7)  UL L 328, 7.12.2013, str. 42.


title: 2010/291/: Sklep Sveta z dne 19. januarja 2010 o ugotovitvi, ali je Grčija sprejela učinkovite ukrepe na podlagi Priporočila Sveta z dne 27. aprila 2009

text:
               21.5.2010

               SL

               Uradni list Evropske unije

               L 125/50

         SKLEP SVETA
   z dne 19. januarja 2010
   o ugotovitvi, ali je Grčija sprejela učinkovite ukrepe na podlagi Priporočila Sveta z dne 27. aprila 2009
   (2010/291/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 126(8) v povezavi s členom 126(13) in členom 136 Pogodbe,
   ob upoštevanju priporočila Komisije,
   ob upoštevanju naslednjega:

               (1)

               V skladu s členom 126(1) Pogodbe o delovanju Evropske unije se morajo države članice izogibati čezmernemu javnofinančnemu primanjkljaju.

               (2)

               Pakt za stabilnost in rast temelji na cilju zdravih javnih financ kot sredstvu za izboljšanje pogojev za stabilnost cen in za močno trajnostno rast, ki prispeva k ustvarjanju delovnih mest. Pakt za stabilnost in rast vključuje Uredbo Sveta (ES) št. 1467/97 z dne 7. julija 1997 o pospešitvi in razjasnitvi izvajanja postopka v zvezi s čezmernim primanjkljajem (1), sprejeto z namenom nadaljnje spodbuditve hitrega zmanjšanja čezmernih javnofinančnih primanjkljajev.

               (3)

               Leta 2005 je bil Pakt za stabilnost in rast prenovljen, da bi se okrepili njegova učinkovitost in gospodarski temelji ter ohranila dolgoročna vzdržnost javnih financ. Cilj prenove Pakta je bil zagotoviti, da se v vseh fazah postopka v zvezi s čezmernim primanjkljajem v celoti upošteva predvsem gospodarsko in proračunsko ozadje. Tako Pakt za stabilnost in rast zagotavlja okvir, ki podpira politike vlad za hitro ponovno vzpostavitev trdnega proračunskega stanja, pri tem pa upošteva gospodarske razmere.

               (4)

               V skladu s členom 104(6) Pogodbe o ustanovitvi Evropske skupnosti je Svet 27. aprila 2009 na podlagi priporočila Komisije sklenil, da je v Grčiji obstajal čezmerni primanjkljaj (2).

               (5)

               V skladu s členom 104(7) Pogodbe o ustanovitvi Evropske skupnosti je Svet 27. aprila 2009, prav tako na podlagi priporočila Komisije, sprejel priporočilo (3), v katerem je grške organe pozval, naj najpozneje do leta 2010 odpravijo sedanje stanje čezmernega primanjkljaja, tako da se javnofinančni primanjkljaj verodostojno in trajnostno zniža pod 3 % BDP. V ta namen je Svet določil rok, do katerega morajo grški organi sprejeti učinkovite ukrepe, in sicer 27. oktober 2009.

               (6)

               Napredek pri izboljševanju zbiranja in obdelave statističnih podatkov, zlasti javnofinančnih, kot je zahteval Svet, ni zadovoljiv. Eurostat zaradi precejšnjih negotovosti glede številk, ki so jih priglasili grški organi, ni potrdil zadnjega popravka obvestila iz oktobra 2009. Vzpostavljeni postopki za zagotavljanje hitrih in točnih javnofinančnih podatkov, zahtevanih z veljavnim pravnim okvirom, so očitno neustrezni.

               (7)

               Na podlagi ocene ukrepov, ki jih je sprejela Grčija za zmanjšanje čezmernega primanjkljaja do leta 2010 na podlagi priporočila Sveta v skladu s členom 104(7) Pogodbe o ustanovitvi Evropske skupnosti, se sklene naslednje:

                           —

                           po priporočilu Sveta v skladu s členom 104(7) PES iz aprila 2009 so grški organi izvedli ukrepe za zmanjšanje primanjkljaja, ki so bili vključeni v zakon o proračunu za leto 2009, dopolnitev programa stabilnosti iz januarja 2009 in dodatni paket fiskalnih ukrepov iz marca 2009. Čeprav je bilo poslabšanje makroekonomskih pogojev izrazitejše od pričakovanj organov, pa so bile javne finance precej bolj oslabljene, kot bi bilo mogoče pričakovati zaradi upada, ki je bil večji od napovedanega, in v precejšnji meri zaradi proračunskih politik, ki jih je izvedla grška vlada. Izvajanje proračuna za leto 2009 zlasti na strani odhodkov kaže na precejšnje prekoračitve v letu 2009, katerih več kot polovica se pripisuje izdatkom za nadomestila za zaposlene, ki so višji od predvidenih v proračunu, in povečani kapitalski porabi. Na strani prihodkov kaže izvajanje proračuna za leto 2009 bistvene primanjkljaje v sistemu pobiranja davkov, vključno z izpolnjevanjem fiskalnih obveznosti,

                           —

                           grški organi so 25. junija 2009 napovedali dodatne diskrecijske ukrepe za zmanjšanje primanjkljaja, katerih proračunski vpliv naj bi po ocenah znašal približno 1,25 odstotne točke BDP. Vendar grški organi do danes večine teh ukrepov niso izvedli, ukrepi za skoraj eno odstotno točko BDP pa so bili začasni (enkratni) in usmerjeni v dodatne prihodke ter torej v nasprotju s priporočili Sveta, naj se prilagoditev proračuna v letu 2009 okrepi s trajnimi ukrepi, zlasti na strani odhodkov,

                           —

                           poleg tega ukrepi za konsolidacijo proračuna, ki so bili izvedeni v letu 2009, ne zadoščajo, da bi se dosegel ciljni javnofinančni primanjkljaj 3,7 % BDP v letu 2009. Ti ukrepi tudi niso usmerjeni v reševanje izzivov, ki izhajajo iz zunanjih neravnovesij in poslabšanega konkurenčnega stanja grškega gospodarstva, kot je priporočil Svet,

                           —

                           veliko zvišanje deleža dolga glede na BDP, ki je bilo napovedano, presega učinek poslabšanja stanja javnofinančnega neto zadolževanja, kar kaže na nezadostna prizadevanja za nadzor dejavnikov poleg neto zadolževanja, ki prispevajo k spremembi stopenj dolga.

               (8)

               Iz navedenega je mogoče sklepati, da so precejšnji primanjkljaji prihodkov in prekoračitve odhodkov privedli do velikega poslabšanja proračunskega stanja Grčije v letu 2009, ki ga je mogoče samo delno pripisati poslabšanju makroekonomskih pogojev, zato je vzrok zanj predvsem nezadosten odgovor grških organov na priporočilo Sveta aprila 2009 v skladu s členom 104(7) Pogodbe o ustanovitvi Evropske skupnosti –

         SPREJEL NASLEDNJI SKLEP:
   Člen 1
   Grčija ni sprejela učinkovitih ukrepov na podlagi Priporočila Sveta z dne 27. aprila 2009 v roku, določenem v navedenem priporočilu.
   Člen 2
   Ta sklep je naslovljen na Helensko republiko.

      V Bruslju, 19. januarja 2010

            Za Svet

            Predsednica

         E. SALGADO

      (1)  UL L 209, 2.8.1997, str. 6.

      (2)  UL L 135, 30.5.2009, str. 21.

      (3)  http://ec.europa.eu/economy_finance/publications/publication14950_en.pdf


title: 2011/237/SZVP: Sklep Političnega in varnostnega odbora Atalanta/1/2011 z dne 13. aprila 2011 o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta)

text:
               14.4.2011

               SL

               Uradni list Evropske unije

               L 100/72

         SKLEP POLITIČNEGA IN VARNOSTNEGA ODBORA ATALANTA/1/2011
   z dne 13. aprila 2011
   o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta)
   (2011/237/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti člena 38 Pogodbe,
   ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) (1) ter zlasti člena 6 Skupnega ukrepa,
   ob upoštevanju naslednjega:

               (1)

               Svet je v skladu s členom 6 Skupnega ukrepa 2008/851/SZVP za sprejemanje sklepov o imenovanju poveljnika sil EU pooblastil Politični in varnostni odbor (PVO).

               (2)

               PVO je 26. novembra 2010 sprejel Sklep Atalanta/5/2010 (2), s katerim je kontraadmirala Juana RODRÍGUEZA GARATA imenoval za poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo.

               (3)

               Poveljnik operacije EU je priporočil, da se kapitan Alberto Manuel Silvestre CORREIA imenuje za novega poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo.

               (4)

               Vojaški odbor EU je podprl to priporočilo.

               (5)

               V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

         SPREJEL NASLEDNJI SKLEP:
   Člen 1
   Kapitan Alberto Manuel Silvestre CORREIA je imenovan za poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo.
   Člen 2
   Ta sklep začne veljati 14. aprila 2011.

      V Bruslju, 13. aprila 2011

            Za Politični in varnostni odbor

            Predsednik

         O. SKOOG

      (1)  UL L 301, 12.11.2008, str. 33.

      (2)  UL L 320, 7.12.2010, str. 8.


title: Skupno stališče Sveta 2005/725/SZVP z dne 17. oktobra 2005 o posodobitvi Skupnega stališča 2001/931/SZVP o uporabi posebnih ukrepov za boj proti terorizmu in razveljavitvi Skupnega stališča 2005/427/SZVP

text:
               18.10.2005

               SL

               Uradni list Evropske unije

               L 272/28

      SKUPNO STALIŠČE SVETA 2005/725/SZVP
   z dne 17. oktobra 2005
   o posodobitvi Skupnega stališča 2001/931/SZVP o uporabi posebnih ukrepov za boj proti terorizmu in razveljavitvi Skupnega stališča 2005/427/SZVP
   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 15 in 34 Pogodbe,
   ob upoštevanju naslednjega:

               (1)

               Svet je dne 27. decembra 2001 sprejel Skupno stališče 2001/931/SZVP o uporabi posebnih ukrepov za boj proti terorizmu (1).

               (2)

               Svet je dne 6. junija 2005 sprejel Skupno stališče 2005/427/SZVP o posodobitvi Skupnega stališča 2001/931/SZVP (2).

               (3)

               Skupno stališče 2001/931/SZVP predvideva ponovne preglede v rednih časovnih presledkih.

               (4)

               Sprejeta je bila odločitev o posodobitvi Priloge k Skupnemu stališču 2001/931/SZVP in razveljavitvi Skupnega stališča 2005/427/SZVP.

               (5)

               Seznam je bil sestavljen v skladu z merili, določenimi v členu 1(4) Skupnega stališča 2001/931/SZVP –

         SPREJEL SKUPNO STALIŠČE:
   Člen 1
   Seznam oseb, skupin in subjektov, za katere se uporablja Skupno stališče 2001/931/SZVP, se nahaja v Prilogi k temu skupnemu stališču.
   Člen 2
   Skupno stališče 2005/427/SZVP se razveljavi.
   Člen 3
   To skupno stališče se uveljavi z dnem sprejetja.
   Člen 4
   To skupno stališče se objavi v Uradnem listu Evropske unije.

      V Luxembourgu, 17. oktobra 2005

            Za Svet

            Predsednica

         M. BECKETT

      (1)  UL L 344, 28.12.2001, str. 93. Skupno stališče, kakor je bilo nazadnje spremenjeno s Skupnim stališčem 2005/220/SZVP (UL L 69, 16.3.2005, str. 59).

      (2)  UL L 144, 8.6.2005, str. 54.

      PRILOGA
      Seznam oseb, skupin in subjektov iz člena (1)

      1.   OSEBE

                  1.

                  ABOU, Rabah Naami (alias Naami Hamza, alias Mihoubi Faycal, alias Fellah Ahmed, alias Dafri Rèmi Lahdi), rojen 1.2.1966 v Alžiru (Alžirija), (član skupin al-Takfir in al-Hijra)

                  2.

                  ABOUD, Maisi (alias švicarski Abderrahmane), rojen 17.10.1964 v Alžiru (Alžirija), (član skupin al-Takfir in al-Hijra)

                  3.

                  * ALBERDI URANGA, Itziar (aktivist Ete), rojen 7.10.1963 v Durangu (Biskaja), osebna izkaznica št. 78.865.693

                  4.

                  * ALBISU IRIARTE, Miguel (aktivist Ete, član skupine Gestoras Pro-amnistía), rojen 7.6.1961 v San Sebastiánu (Guipúzcoa), osebna izkaznica št. 15.954.596

                  5.

                  AL-MUGHASSIL, Ahmad Ibrahim (alias Abu Omran, alias Al-Mughassil, Ahmed Ibrahim), rojen 26.6.1967 v Qatif-Bab al Shamalu, Saudova Arabija, državljan Saudove Arabije

                  6.

                  AL-NASSER, Abdelkarim Hussein Mohamed, rojen v Al Ihsi, Saudova Arabija, državljan Saudove Arabije

                  7.

                  AL YACOUB, Ibrahim Salih Mohammed, rojen 16.10.1966 v Tarutu, Saudova Arabija, državljan Saudove Arabije

                  8.

                  * APAOLAZA SANCHO, Iván (aktivist Ete, član skupine K. Madrid), rojen 10.11.1971 v Beasainu (Guipúzcoa), osebna izkaznica št. 44.129.178

                  9.

                  ARIOUA, Azzedine, rojen 20.11.1960 v Costantinu (Alžirija), (član skupin al-Takfir in al Hijra)

                  10.

                  ARIOUA, Kamel (alias Lamine Kamel), rojen 18.8.1969 v Costantinu (Alžirija), (član skupin al-Takfir in al-Hijra)

                  11.

                  ASLI, Mohamed (alias Dahmane Mohamed), rojen 13.5.1975 v Ain Tayi (Alžirija), (član skupin al-Takfir in al-Hijra)

                  12.

                  ASLI, Rabah, rojen 13.5.1975 v Ain Tayi (Alžirija), (član skupin al-Takfir in al-Hijra)

                  13.

                  * ARZALLUS TAPIA, Eusebio (aktivist Ete), rojen 8.11.1957 v Regilu (Guipúzcoa), osebna izkaznica št. 15.927.207

                  14.

                  ATWA, Ali (alias Bouslim, Ammar Mansour, alias Salim, Hassan Rostom), Libanon, rojen 1960 v Libanonu, državljan Libanona

                  15.

                  DARIB, Noureddine (alias Carreto, alias Zitoun Mourad), rojen 1.2.1972 v Alžiriji, (član skupin al-Takfir in al-Hijra)

                  16.

                  DJABALI, Abderrahmane (alias Touil), rojen 1.6.1970 v Alžiriji, (član skupin al-Takfir in al-Hijra)

                  17.

                  * ECHEBERRIA SIMARRO, Leire (aktivist Ete), rojen 20.12.1977 v Basauri (Biskaja), osebna izkaznica št. 45.625.646

                  18.

                  * ECHEGARAY ACHIRICA, Alfonso (aktivist Ete), rojen 10.1.1958 v Plenciji (Biskaja), osebna izkaznica št. 16.027.051

                  19.

                  EL-HOORIE, Ali Saed Bin Ali (alias Al-Houri, Ali Saed Bin Ali, alias El-Houri, Ali Saed Bin Ali), rojen 10.7.1965 ali 11.7.1965 v El Dibabiyi, Saudova Arabija, državljan Saudove Arabije

                  20.

                  FAHAS, Sofiane Yacine, rojena 10.9.1971 v Alžiru (Alžirija), (članica skupin al-Takfir in al-Hijra)

                  21.

                  * GOGEASCOECHEA ARRONATEGUI, Eneko (aktivist Ete), rojen 29.4.1967 v Guerniki (Biskaja), osebna izkaznica št. 44.556.097

                  22.

                  * IPARRAGUIRRE GUENECHEA, Ma Soledad (aktivistka Ete), rojena 25.4.1961 v Escoriazi (Navarra), osebna izkaznica št. 16.255.819

                  23.

                  * IZTUETA BARANDICA, Enrique (aktivist Ete), rojen 30.7.1955 v Santurceju (Biskaja), osebna izkaznica št. 14.929.950

                  24.

                  IZZ-AL-DIN, Hasan (alias Garbaya, Ahmed, alias Sa-Id, alias Salwwan, Samir), Libanon, rojen 1963 v Libanonu, državljan Libanona

                  25.

                  LASSASSI, Saber (alias Mimiche), rojen 30.11.1970 v Costantinu (Alžirija), (član skupin al Takfir in al-Hijra)

                  26.

                  MOHAMMED, Khalid Shaikh (alias Ali, Salem, alias Bin Khalid, Fahd Bin Adballah, alias Henin, Ashraf Refaat Nabith, alias Wadood, Khalid Adbul), rojen 14.4.1965 alt. 1.3.1964 v Pakistanu, potni list št. 488555

                  27.

                  MOKTARI, Fateh (alias Ferdi Omar), rojen 26.12.1974 v Hussein Deyu (Alžirija), (član skupin al-Takfir in al-Hijra)

                  28.

                  * MORCILLO TORRES, Gracia (aktivistka Ete, članica skupin Kas/Ekin), rojena 15.3.1967 v San Sebastiánu (Guipúzcoa), osebna izkaznica št. 72.439.052

                  29.

                  MUGHNIYAH, Imad Fa'iz (alias Mughniyah, Imad Fayiz), višji obveščevalni oficir Hezbolaha, rojen 7.12.1962 v Tayr Dibbi, Libanon, potni list št. 432298 (Libanon)

                  30.

                  * NARVÁEZ GOÑI, Juan Jesús (aktivist Ete), rojen 23.2.1961 v Pamploni (Navarra), osebna izkaznica št. 15.841.101

                  31.

                  NOUARA, Farid, rojen 25.11.1973 v Alžiru (Alžirija), (član skupin al-Takfir in al-Hijra)

                  32.

                  * ORBE SEVILLANO, Zigor (aktivist Ete, član skupine Jarrai-Haika-Segi), rojen 22.9.1975 v Basauri (Biskaja), osebna izkaznica št. 45.622.851

                  33.

                  * PALACIOS ALDAY, Gorka (aktivist Ete, član skupine K. Madrid), rojen 17.10.1974 v Beasainu (Guipúzcoa), osebna izkaznica št. 30.654.356

                  34.

                  * PEREZ ARAMBURU, Jon Iñaki (aktivist Ete, član skupine Jarrai-Haika-Segi), rojen 18.9.1964 v San Sebastiánu (Guipúzcoa), osebna izkaznica št. 15.976.521

                  35.

                  * QUINTANA ZORROZUA, Asier (aktivist Ete, član skupine K. Madrid), rojen 27.2.1968 v Bilbau (Biskaja), osebna izkaznica št. 30.609.430

                  36.

                  RESSOUS, Hoari (alias Hallasa Farid), rojen 11.9.1968 v Alžiru (Alžirija), (član skupin al-Takfir in al-Hijra)

                  37.

                  * RUBENACH ROIG, Juan Luis (aktivist Ete, član skupine K. Madrid), rojen 18.9.1963 v Bilbau (Biskaja), osebna izkaznica št. 18.197.545

                  38.

                  SEDKAOUI, Noureddine (alias Nounou), rojen 23.6.1963 v Alžiru (Alžirija), (član skupin al-Takfir in al-Hijra)

                  39.

                  SELMANI, Abdelghani (alias Gano), rojen 14.6.1974 v Alžiru (Alžirija), (član skupin al-Takfir in al-Hijra)

                  40.

                  SENOUCI, Sofiane, rojena 15.4.1971 v Hussein Deyu (Alžirija), (članica skupin al-Takfir in al-Hijra)

                  41.

                  SISON, Jose Maria (alias Armando Liwanag, alias Joma, vodja Komunistične partije Filipinov, vključno z NPA), rojen 8.2.1939 v Cabugau, Filipini

                  42.

                  TINGUALI, Mohammed (alias Mouh di Kouba), rojen 21.4.1964 v Blidi (Alžirija), (član skupin al-Takfir in al-Hijra)

                  43.

                  * URANGA ARTOLA, Kemen (aktivist Ete, član skupine Herri Batasuna/E.H/Batasuna), rojen 25.5.1969 v Ondarroji (Biskaja), osebna izkaznica št. 30.627.290

                  44.

                  * VALLEJO FRANCO, Iñigo (aktivist Ete), rojen 21.5.1976 v Bilbau (Baskija), osebna izkaznica št. 29.036.694

                  45.

                  * VILA MICHELENA, Fermín (aktivist Ete, član skupin Kas/Ekin), rojen 12.3.1970 Irúnu (Guipúzcoa), osebna izkaznica št. 15.254.214

            2.   SKUPINE IN SUBJEKTI

                  1.

                  Organizacija Abu Nidal (ANO), (alias Revolucionarni svet Fataha, Arabska revolucionarna brigada, Črni september in Revolucionarna organizacija socialističnih muslimanov)

                  2.

                  Brigada mučenikov Al Akse

                  3.

                  Al Aksa e.V.

                  4.

                  Al-Takfir in al-Hijra

                  5.

                  * Protiimperialistične teritorialne enote (Nuclei Territoriali Antimperialisti)

                  6.

                  *Obrtna zadruga „ogenj in podobno“ – občasno spektakularna (Cooperativa Artigiana Fuoco ed Affini – Occasionalmente Spettacolare)

                  7.

                  * Nuclei Armati per il Comunismo (Oborožene enote za komunizem)

                  8.

                  Aum Shinrikyo (AUM, Aum vrhovna resnica, Aleph

                  9.

                  Babbar Khalsa

                  10.

                  * Celica proti kapitalu, zaporom, paznikom in zaporniškim celicam (CCCCC – Cellula Contro Capitale, Carcere i suoi Carcerieri e le sue Celle)

                  11.

                  Komunistična partija Filipinov, vključno z Novo ljudsko vojsko (NPA), Filipini, povezana s Sisonom Jose Mariom C. (alias Armandom Liwanagom, alias Jomom, vodjo Komunistične partije Filipinov, vključno z NPA)

                  12.

                  * Continuity Irish Republican Army (CIRA)

                  13.

                  * Euskadi Ta Askatasuna/Tierra Vasca y Libertad/Basque Fatherland and Liberty (ETA.) (Naslednje organizacije spadajo v teroristično skupino ETA.: K.a.s., Xaki, Ekin, Jarrai-Haika-Segi, Gestoras pro amnistía, Askatasuna, Batasuna (alias Herri Batasuna, alias Euskal Herritarrok)

                  14.

                  Gama'a al Islamiyya (islamistična skupina), (Al Gama'a al Islamiyya, IG)

                  15.

                  Fronta islamskih bojevnikov velikega vzhoda (IBDA-C)

                  16.

                  * Grupos de Resistencia Antifascista Primero de Octubre/Skupine antifašističnega odpora Prvi oktober (GRAPO)

                  17.

                  Hamas (vključno Hamas-Izz al-Din al-Qassem)

                  18.

                  Holy Land Foundation for Relief and Development (Fundacija Svete dežele za pomoč in razvoj)

                  19.

                  International Sikh Youth Federation (ISYF) (Mednarodna federacija sikhovske mladine)

                  20.

                  * Mednarodna solidarnost (Solidarietà Internazionale)

                  21.

                  Kahane Chai (Kach)

                  22.

                  Delavska stranka Kurdistana (PKK) (alias KADEK, alias KONGRA-GEL)

                  23.

                  * Lojalistična prostovoljna sila (Loyalist Volunteer Force, LVF)

                  24.

                  Mujahedin-e Khalq Organisation (MEK ali MKO) [brez National Council of Resistance of Iran (NCRI)] (alias The National Liberation Army of Iran (NLA, militantno krilo MEK), The People's Mujahidin of Iran (PMOI), Muslim Iranian Student's Society)

                  25.

                  Nacionalna osvobodilna vojska/National Liberation Army (Ejército de Liberación Nacional)

                  26.

                  * Prostovoljci Oranžencev (Orange Volunteers, OV)

                  27.

                  Fronta za osvoboditev Palestine (PLF)

                  28.

                  Palestinski islamski džihad (Palestinian Islamic Jihad – PIJ)

                  29.

                  Ljudska fronta za osvoboditev Palestine (Popular Front for the Liberation of Palestine – PFLP)

                  30.

                  Ljudska fronta za osvoboditev Palestine – glavno poveljstvo (alias PFLP – glavno poveljstvo, alias PFLP-GC)

                  31.

                  * Prava IRA (Real IRA)

                  32.

                  * Rdeče brigade za izgradnjo borbene komunistične partije (Brigate Rosse per la Costruzione del Partito Comunista Combattente)

                  33.

                  * Branilci Rdeče roke (Red Hand Defenders, RHD)

                  34.

                  Oborožene revolucionarne sile Kolumbije (FARC)

                  35.

                  * Revolucionarna jedra/Epanastatiki Pirines

                  36.

                  * Revolucionarna organizacija 17. november/Dekati Evdomi Noemvri

                  37.

                  Revolucionarna ljudska osvobodilna vojska/fronta/stranka (DHKP/C) (alias Devrimci Sol (Revolucionarna levica), Dev Sol)

                  38.

                  * Revolucionarni ljudski boj/Epanastatikos Laikos Agonas (ELA)

                  39.

                  Sijoča pot (SL) (Sendero Luminoso)

                  40.

                  Stichting Al Aksa (alias Stichting Al Aqsa Nederland, alias Al Aqsa Nederland)

                  41.

                  * Brigada 20. julij (Brigata XX Luglio)

                  42.

                  * Obrambno združenje Ulstra/Borci za svobodo Ulstra (Ulster Defence Association/Ulster Freedom Fighters, UDA/UFF)

                  43.

                  Združene samoobrambne sile/skupine Kolumbije (AUC) (Autodefensas Unidas de Colombia)

                  44.

                  * Enota revolucionarne proletarske pobude (Nucleo di Iniziativa Proletaria Rivoluzionaria)

                  45.

                  * Enote proletarske pobude (Nuclei di Iniziativa Proletaria)

                  46.

                  * Neformalna anarhistična federacija (F.A.I. – Federazione Anarchica Informale)

         (1)  Za osebe, skupine in subjekte, označene z *, velja samo člen 4 Skupnega stališča 2001/931/SZVP.


title: 2012/56/EU: Sklep Komisije z dne 31. januarja 2012 o prilagoditvi mejnih vrednosti iz člena 157(b) in člena 158(1) Uredbe (ES, Euratom) št. 2342/2002 o določitvi podrobnih pravil za izvajanje finančne uredbe

text:
               1.2.2012

               SL

               Uradni list Evropske unije

               L 29/43

         SKLEP KOMISIJE
   z dne 31. januarja 2012
   o prilagoditvi mejnih vrednosti iz člena 157(b) in člena 158(1) Uredbe (ES, Euratom) št. 2342/2002 o določitvi podrobnih pravil za izvajanje finančne uredbe
   (2012/56/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (1), in zlasti člena 271 Uredbe,
   ob upoštevanju naslednjega:

               (1)

               Z Uredbo Komisije (EU) št. 1251/2011 (2) so se spremenile mejne vrednosti, ki se uporabljajo za oddajo javnih naročil v skladu z Direktivo 2004/18/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev (3).

               (2)

               Zaradi skladnosti bi bilo treba zato spremeniti mejne vrednosti iz člena 157(b) in člena 158(1) Uredbe (ES, Euratom) št. 2342/2002.

               (3)

               Ker se mejne vrednosti, spremenjene z Uredbo (EU) št. 1251/2011, uporabljajo od 1. januarja 2012, bi bilo treba ta sklep prav tako uporabljati od 1. januarja 2012. Zato bi bilo treba določiti, da začne ta sklep veljati dan po objavi v Uradnem listu Evropske unije.

               (4)

               Sklep Komisije 2010/78/EU z dne 9. februarja 2010 o prilagoditvi mejnih vrednosti iz člena 157(b) in člena 158(1) Uredbe (ES, Euratom) št. 2342/2002 o določitvi podrobnih pravil za izvajanje finančne uredbe (4) je s tem zastarel in bi ga bilo zato treba razveljaviti –

         SPREJELA NASLEDNJI SKLEP:
   Člen 1
   Mejne vrednosti, ki se uporabljajo za oddajo javnih naročil, izražene v eurih, so naslednje:

               —

               5 000 000 EUR v členu 157(b),

               —

               130 000 EUR v členu 158(1)(a),

               —

               200 000 EUR v členu 158(1)(b),

               —

               5 000 000 EUR v členu 158(1)(c).

         Člen 2
   Sklep 2010/78/EU se razveljavi.
   Člen 3
   Ta sklep začne veljati dan po objavi v Uradnem listu Evropske unije.
   Uporablja se od 1. januarja 2012.

      V Bruslju, 31. januarja 2012

            Za Komisijo

            Predsednik

         José Manuel BARROSO

      (1)  UL L 357, 31.12.2002, str. 1.

      (2)  UL L 319, 2.12.2011, str. 43.

      (3)  UL L 134, 30.4.2004, str. 114.

      (4)  UL L 37, 10.2.2010, str. 73.


title: 2014/490/EU: Sklep št. 2 Skupnega odbora Regionalne konvencije o pan-evro-mediteranskih preferencialnih pravilih o poreklu z dne 21. maja 2014 v zvezi z zahtevo Republike Moldavije, da postane pogodbenica Regionalne konvencije o pan-evro-mediteranskih preferencialnih pravilih o poreklu

text:
               23.7.2014

               SL

               Uradni list Evropske unije

               L 217/88

         SKLEP št. 2 SKUPNEGA ODBORA REGIONALNE KONVENCIJE O PAN-EVRO-MEDITERANSKIH PREFERENCIALNIH PRAVILIH O POREKLU
   z dne 21. maja 2014
   v zvezi z zahtevo Republike Moldavije, da postane pogodbenica Regionalne konvencije o pan-evro-mediteranskih preferencialnih pravilih o poreklu

      (2014/490/EU)

   SKUPNI ODBOR JE –
   ob upoštevanju Regionalne konvencije o pan-evro-mediteranskih preferencialnih pravilih o poreklu (1),
   ob upoštevanju naslednjega:

               (1)

               Člen 5(1) Regionalne konvencije o pan-evro-mediteranskih preferencialnih pravilih o poreklu (v nadaljnjem besedilu: Konvencija) določa, da lahko tretja stran postane pogodbenica te konvencije, če ima država kandidatka ali ozemlje z vsaj eno pogodbenico sklenjen veljaven sporazum o prosti trgovini, ki vključuje preferencialna pravila o poreklu.

               (2)

               Republika Moldavija je depozitarju Konvencije 17. julija 2013 predložila pisno zahtevo za pristop h Konvenciji.

               (3)

               Republika Moldavija je članica Srednjeevropskega sporazuma o prosti trgovini med Albanijo, Bosno in Hercegovino, Nekdanjo jugoslovansko republiko Makedonijo, Republiko Moldavijo, Črno goro, Srbijo in Kosovom (2). To pomeni, da ima Republika Moldavija sklenjen veljaven sporazum o prosti trgovini s šestimi pogodbenicami Konvencije in izpolnjuje pogoj iz člena 5(1) Konvencije, da bi postala pogodbenica.

               (4)

               Člen 4(3)(b) Konvencije določa, da Skupni odbor s sklepom sprejema povabila tretjim stranem, da pristopijo k tej konvenciji.

               (5)

               Švicarska konfederacija in Kneževina Lihtenštajn sta sekretariat Skupnega odbora obvestili, da do zasedanja dne 21. maja nista mogli zaključiti svojih notranjih postopkov in da je v skladu s členom 4(4) Konvencije zaključitev teh postopkov pogoj za njuno sprejetje odločitve na tem zasedanju –

         SPREJEL NASLEDNJI SKLEP:
   Člen 1
   Republika Moldavija je povabljena, da pristopi k Regionalni konvenciji o pan-evro-mediteranskih preferencialnih pravilih o poreklu.
   Člen 2
   Ta sklep začne veljati 1. septembra 2014.

      V Bruslju, 21. maja 2014

            Za Skupni odbor

            Predsednik

         P.-J. LARRIEU

      (1)  UL L 54, 26.2.2013, str. 4.

      (2)  To poimenovanje ne posega v stališča glede statusa ter je v skladu z RVSZN 1244(1999) in mnenjem Meddržavnega sodišča o razglasitvi neodvisnosti Kosova.